**Εικόνα που περιέχει κείμενο, γραμματοσειρά, γραφικά, στιγμιότυπο οθόνης

Το περιεχόμενο που δημιουργείται από τεχνολογία AI ενδέχεται να είναι εσφαλμένο.**

**ΔΕΛΤΙΟ ΤΥΠΟΥ**

Θέσπιση δύο (2) υποτροφιών από το ΔΠΜΣ «Εκπαίδευση για την Αειφορία και το Περιβάλλον»

Η Επιτροπή Προγράμματος Σπουδών (Ε.Π.Σ.) του Διατμηματικού Προγράμματος Μεταπτυχιακών Σπουδών «Εκπαίδευση για την Αειφορία και το Περιβάλλον» του Πανεπιστημίου Θεσσαλίας αποφάσισε τη θέσπιση δύο (2) υποτροφιών:

1. Υποτροφία δωρεάν φοίτησης στο όνομα της Καθηγήτριας, του Τμήματος Μηχανικών Χωροταξίας, Πολεοδομίας και Περιφερειακής Ανάπτυξης της Πολυτεχνικής Σχολής του Πανεπιστημίου Θεσσαλίας, **Μαρί-Νοέλ Ντυκέν**,που τόσο πρόωρα έφυγε από τη ζωή. Η Ε.Π.Σ. αποφάσισε ως ελάχιστη ενέργεια για να τιμήσει τη μνήμη της εκλιπούσας συναδέλφου, διδάσκουσας και εξωτερικής συνεργάτιδας του Δ.Π.Μ.Σ. να θεσπίσει μία υποτροφία που θα φέρει το όνομα της ως **«Υποτροφία Μαρί-Νοέλ Ντυκέν»**. Η υποτροφία θα δίδεται στην/ον επιλεχθείσα/έντα κάθε ακαδημαϊκού έτους που θα είναι εκπαιδευτικός (Πρωτοβάθμιας - Δευτεροβάθμιας εκπαίδευσης) και υπηρετεί στην Περιφερειακή Ενότητα Μαγνησίας, σύμφωνα με τα κριτήρια όπως αυτά ορίστηκαν στην απόφαση της Ε.Π.Σ. Η υποτροφία θα αφορά στην κατ’ εξαίρεση εισαγωγή της/του στο Δ.Π.Μ.Σ με πλήρη απαλλαγή από τα τέλη φοίτησης.
2. Υποτροφία δωρεάν φοίτησης σε μια/έναν υποψήφια/ο Διδάκτορα του Π.Θ**., με προτεραιότητα** τους υποψήφιους διδάκτορες των δύο συνεργαζόμενων Τμημάτων του Δ.Π.Μ.Σ. (Τμήμα Γεωπονίας Ιχθυολογίας και Υδάτινου Περιβάλλοντος και Παιδαγωγικό Τμήμα Ειδικής Αγωγής του Πανεπιστημίου Θεσσαλίας) σύμφωνα με τα κριτήρια όπως αυτά ορίστηκαν στην απόφαση της Ε.Π.Σ. Η υποτροφία θα αφορά στην κατ’ εξαίρεση εισαγωγή της/του στο Δ.Π.Μ.Σ με πλήρη απαλλαγή από τα τέλη φοίτησης.